REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/70-24

3. jul 2024. godine

B e o g r a d

ZAPISNIK

SA DEVETE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 3. JULA 2024. GODINE

 Sednica je počela u 11,00 časova.

 Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Igor D. Jakšić, Olja Petrović, Miloljub Albijanić, Dane Stanojčić, Aleksandar Jugović, Goran Milić, Stefan Kitanović, Branimir Jovanović, Branko Lukić, Jelena Milošević, Stefan Janjić i Dragana Rakić.

Sednici nisu prisustvovali članovi Odbora: Snežana Paunović, Đorđe Komlenski, Miroslav Aleksić i Vojislav Mihailović.

Sednici su prisustvovali zamenici članova Odbora: Marko Milošević, zamenik Snežane Paunović, Bojan Torbica, zamenik Đorđa Komlenskog, Uroš Đokić, zamenik Miroslava Aleksića i Zoran Stojanović, zamenik Vojislava Mihailovića.

Sednici je prisustvovao Peđa Mitrović, narodni poslanik.

Predsednik Odbora je predložio da se predloženi dnevni red dopuni tačkom „Razmatranje Rešenja Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini (03 broj 113-1583/24 od 01. jula 2024. godine)“, imajući u vidu da je predmetno rešenje dostavljeno Odboru nakon sazivanja sednice.

 Odbor je većinom glasova, na predlog predsednika, dopunio predloženi dnevni red tačkom „Razmatranje Rešenja Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini (03 broj 113-1583/24 od 01. jula 2024. godine)“, kao 8. tačkom.

Predsednik Odbora je obrazložio da je na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine, podneo predlog da Odbor obavi zajednički jedinstveni pretres o tačkama 1.- 7. predloženog dnevnog reda.

Odbor je većinom glasova, na predlog predsednika, prihvatio predlog za spajanje rasprave.

Shodno članu 93. stav 3. Poslovnika Narodne skupštine, Odbor je, na predlog predsednika, većinom glasova utvrdio dnevni red Devete sednice, sa dopunjenom tačkom 8, u celini:

DNEVNI RED:

- usvajanje zapisnika sa Četvrte, Pete, Šeste, Sedme i Osme sednice Odbora -

1. Razmatranje ostavki koje su na funkciju narodnog poslanika podneli prof. dr Rejhan Kurtović (01 broj: 118-1314 /24 od 20. maja 2024. godine), Ivana Nikolić (01 broj 118-1432/24 od 10. juna 2024. godine) i dr Vladimir Orlić (01 broj:118-1470/24 od 13. juna 2024. godine);

2. Razmatranje zahteva dr Branka M. Vujkovića, narodnog poslanika, za pribavljanje pozitivnog mišljenja za obavljanje druge javne funkcije (21 broj: 02-1266/24 od 10. maja 2024. godine);

3. Razmatranje zahteva Borisa Bajića, narodnog poslanika, za pribavljanje pozitivnog mišljenja za obavljanje druge javne funkcije (21 broj: 02-1330/24 od 24. maja 2024. godine);

4. Razmatranje zahteva Nikole Lazića, narodnog poslanika, za pribavljanje pozitivnog mišljenja za obavljanje drugog posla (21 broj: 02-1335/24 od 24. maja 2024. godine);

5. Razmatranje obaveštenja generalnog sekretara o izricanju mere održavanja reda na Drugoj sednici Prvog redovnog zasedanja u Četrnaestom sazivu, održanoj 10. maja 2024. godine (21 broj:120-1272/24 od 13. maja 2024. godine);

6. Razmatranje obaveštenja predsednika Narodne skupštine o izricanju mere održavanja reda na Trećoj sednici Odbora za finansije, republički budžet i kontrolu trošenja javnih sredstava, održanoj 7. juna 2024. godine (21 broj:120-1505/24 od 20. juna 2024. godine);

7. Razmatranje obaveštenja predsednika Narodne skupštine o izricanju mere održavanja reda na Četvrtoj sednici Odbora za finansije, republički budžet i kontrolu trošenja javnih sredstava, održanoj 18. juna 2024. godine (21 broj:120-1553/24 od 25. juna 2024. godine);

8. Razmatranje Rešenja Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini (03 broj 113-1583/24 od 01. jula 2024. godine).

\* \* \*

 Pre prelaska na rad po utvrđenom dnevnom redu, Odbor je, većinom glasova, bez primedaba, usvojio zapisnike sa Četvrte, Pete, Šeste, Sedme i Osme sednice Odbora.

**Prva, Druga, Treća, Četvrta, Peta, Šesta i Sedma tačka dnevnog reda:** Razmatranje ostavki koje su na funkciju narodnog poslanika podneli prof. dr Rejhan Kurtović, Ivana Nikolići dr Vladimir; Razmatranje zahteva dr Branka M. Vujkovića, narodnog poslanika, za pribavljanje pozitivnog mišljenja za obavljanje druge javne funkcije; Razmatranje zahteva Borisa Bajića, narodnog poslanika, za pribavljanje pozitivnog mišljenja za obavljanje druge javne funkcije; Razmatranje zahteva Nikole Lazića, narodnog poslanika, za pribavljanje pozitivnog mišljenja za obavljanje drugog posla; Razmatranje obaveštenja generalnog sekretara o izricanju mere održavanja reda

Predsednik Odbora je napomenuo da će Odbor, s obzirom na to da je prihvaćen predlog za objedinjenu raspravu po tačkama dnevnog reda 1 .- 7, u skladu sa članom 157. stav 2. Poslovnika, po završetku rasprave odlučivati o svakoj tački dnevnog reda posebno.

Pre otvaranja rasprave, predsednik Odbora je obavestio prisutne da su ostavke koje su na funkciju narodnog poslanika podneli prof. dr Rejhan Kurtović, Ivana Nikolić i dr Vladimir Orlić, overene u skladu sa zakonom kojim se uređuje overavanje potpisa, i u zakonskom roku predate na pisarnicu Narodne skupštine.

U vezi sa tačkama 2, 3. i 4, pojasnio je su Odboru dostavljeni zahtevi narodnih poslanika dr Branka M. Vujkovića, Borisa Bajića i Nikole Lazića, za davanje pozitivnog mišljenja za obavljanje druge javne funkcije: v.d. direktora Zavoda za javno zdravlje Šabac i člana stalnog sastava Pokrajinske izborne komisije, odnosno drugog posla za Nikolu Lazića. Napomenuo je da je, prema članovima 46. i 56. Zakona o sprečavanju korupcije, mišljenje Odbora prethodni, formalno pravni uslov, da bi Agencija mogla da razmatra i odlučuje o potpunom zahtevu funkcionera.

U vezi sa tačkama 5, 6, i 7. informisao je prisutne da su Odboru dostavljena obaveštenja predsednika Narodne skupštine i generalnog sekretara o merama koje su izrečene narodnim poslanicima zbog povrede reda na sednici Narodne skupštine, odnosno Odbora za finansije, republički budžet i kontrolu trošenja javnih sredstava;

da su uz obaveštenja priloženi i izvodi iz stenografskih beležaka; da Odbor na osnovu člana 115. Poslovnika donosi odluku o novčanoj kazni za narodnog poslanika, na osnovu izrečene mere; da se oduzeta novčana sredstva uplaćuju u Fond solidarnosti Narodne skupštine i dodeljuju, prema odluci Odbora, u humanitarne svrhe. Napomenuo je i da na računu Fonda postoje neraspodeljena sredstva u visini od 204.774,42 dinara.

U diskusiji su učestvovali Milenko Jovanov, Jelena Milošević, Uroš Đokić, Dragana Rakić, Branko Lukić i Peđa Mitrović.

Jelena Milošević je, povodom zahteva kojim se traži pozitivno mišljenje za obavljanje druge funkcije - v.d. direktora Zavoda za javno zdravlje Šabac, navela da je po njenom mišljenju ta druga funkcija nespojiva sa poslaničkom funkcijom koja je u zakonodavnoj grani vlasti; povodom mera održavanja reda na sednici Narodne skupštine koja je izrečena Tijani Perić Diligenski istakla je da će, ukoliko Odbor spovede meru, time poslanici sami sebi ukinuti pravo na govor. Povodom mera izrečenih na sednici Odbora za finansije, republički budžet i kontrolu trošenja javnih sredstava, posebno je ukazala da u izvodu iz stenografskih beležaka dostavljenim uz obaveštenje o izrečenoj opomeni Peđi Mitroviću ne proizilazi kome je opomena izrečena, jer umesto imena i prezimena govornika stoji prazna crta; s tim u vezi postavlja pitanje kome će Odbor izreći kaznu ako ne može nesporno da se utvrdi kome je opomena izrečena; dalje konstatuje da je na pomenutom odboru, na samo tri sednice, izrečeno više opomena, kao i mera oduzimanja reči, te predlaže da Odbor pregleda snimak sa tih sednica kako bi se utvrdili razlozi za njihovo izricanje jer, prema njenom mišljenju, osnov za njih ne postoji.

Uroš Đokić se u svemu složio sa iznetim stavom Jelene Milošević, posebno apostrofirajući opomene izrečene na Odboru za finansije, republički budžet i kontrolu trošenja javnih sredstava koje su, prema njegovom mišljenju, neosnovane, kako za Peđu Mitrovića, tako i za Miroslava Aleksića i Đorđa Stankovića. Smatra da je takvim postupanjem na Odboru obesmišljen institut opomene, kao i da je indikativan broj izrečenih mera.

Dragana Rakić se složila sa izlaganjima prethodnih govornika, istakavši da je na četiri sednice istog odbora izrečeno ukupno osam opomena; da je među opomenutim poslanicima i Nenad Mitrović koji se, prema njenom mišljenju, u svom izlaganju o javnim nabavkama koristio metaforama i nije koristio nikakve neprimerene izraze, te da ne vidi razlog za izricanje opomena. Smatra da bi glasanje za predložene kazne značilo ukidanje prava narodnih poslanika na slobodno i kritičko mišljenje i na dijalog, kao i da izrečene mere nisu u skladu sa demokratskim tekovinama i nemaju utemeljenje u Poslovnniku.

Branko Lukić se takođe složio sa izlaganjima prethodnih govornika, ukazujući da opomena nije samovolja, da izricanje opomene treba da bude u skladu sa pravilima i da bi odlučivanjem o kaznama, odnosno opomenama koje su izrečene na opisani način, Odbor otvorio vrata za buduće neadekvatno kažnjavanje.

Peđa Mitrović je apostrofirao da mu je na Odboru za finansije, republički budžet i kontrolu trošenja javnih sredstava izrečena mera opomene, a da u stenografskim beleškama nije označeno ime i prezime, pojasnio je prisutnima dešavanje na Odboru kojom prilikom mu je izrečena opomena. Smatra da je u navednoj situaciji, predsednik Odbora za finansije, republički budžet i kontrolu trošenja javnih sredstava, diskusiju preneo na lične kvalifikacije i na ono što nije bila tema dnevnog reda.

Predsednik Odbora je, imajući u vidu diskusije govornika, predložio da Odbor odloži izjašnjavanje o tačkama 6. i 7. dnevnog reda, do pribavljanja dodatnog matrerijala sa sednica Odbora za finansije, republički budžet i kontrolu trošenja javnih sredstava, sa čime su sa složili članovi, odnosno zamenici članova Odbora.

\* \* \*

Po zaključenju rasprave, Odbor je odlučivao o tačkama 1. - 5. dnevnog reda.

Odbor je, povodom **Prve tačke dnevnog reda**, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavki narodnih poslanika prof. dr Rejhana Kurtovića, izabranog sa Izborne liste „USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA – BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / USAME ZUKORLIĆ – UJEDINjENI ZA PRAVDU – STRANKA PRAVDE I POMIRENjA – BOŠNjACI SANDžAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI“, Ivane Nikolić i dr Vladimira Orlića izabranih sa Izborne liste „ALEKSANDAR VUČIĆ - Srbija ne sme da stane“, nastupio slučaj iz člana 131. stav 2. tačka 6) Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre nego što se potvrde mandati za dve trećine narodnih poslanika iz narednog saziva Narodne skupštine.

Mandat narodnog poslanika prestaje danom podnošenja ostavke, u skladu sa članom 132. stav 5. Zakona o izboru narodnih poslanika, te Odbor predlaže da Narodna skupština, u smislu člana 133. istog zakona, konstatuje da je imenovanim prestao mandat narodnog poslanika.

Popunjavanje upražnjenih poslaničkih mesta izvršiće se dodeljivanjem mandata drugim kandidatima u skladu sa čl. 134. i 135. Zakona.

Za izvestioca Odbora na sednici Narodne skupštine određen je Milenko Jovanov, predsednik Odbora.

Odbor je, povodom **Druge tačke dnevnog reda**, na predlog predsednika, većinom glasova prihvatio zahtev i dao pozitivno mišljenje dr Branku M. Vujkoviću, da uz funkciju narodnog poslanika obavlja i funkciju v.d. direktora Zavoda za javno zdravlje Šabac.

Odbor je, povodom **Treće tačke dnevnog reda**, na predlog predsednika, većinom glasova prihvatio zahtev i dao pozitivno mišljenje Borisu Bajiću, da uz funkciju narodnog poslanika obavlja i funkciju člana stalnog sastava Pokrajinske izborne komisije.

Odbor je, povodom **Četvrte tačke dnevnog reda**, na predlog predsednika, većinom glasova prihvatio zahtev i dao pozitivno mišljenje Nikoli Laziću, da uz funkciju narodnog poslanika obavlja drugi posao - informator u medija centru Turističke organizacije Pančevo.

 Odbor je, povodom **Pete tačke dnevnog reda**, na predlog predsednika, većinom glasova doneo odluku kojom se dr Tijana Perić Diligenski kažnjava novčanom kaznom u visini od 10% osnovne plate u iznosu od 11.521,83 dinara.

 Prema dogovoru postignutom na sednici, Odbor je odložio izjašnjavanje o tačkama 6. i 7. dnevnog reda, radi pribavljanja dodatne dokumentacije.

 **Osma tačka dnevnog reda:** Razmatranje Rešenja Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini

 Predsednik je upoznao članove Odbora da je dostavljeno Rešenje Republičke izborne komisije o dodeli mandata Aleksandri Tomić, kao i Uverenje o izboru za narodnog posalnika, za imenovanu. Podsetio je da je Odbor, u skladu sa odredbama člana 199. Poslovnika, ovlašćen da izvrši uvid u Rešenje Republičke izborne komisije i Uverenja o izboru imenovanih za narodne poslanike, radi utvrđivanja istovetnosti podataka.

 Diskusije nije bilo.

 Odbor je, na predlog predsednika, većinom glasova usvojio i Narodnoj skupštini podneo sledeći

I Z V E Š T A J

 Odbor je konstatovao da je prestankom mandata narodnog poslanika Sandre Božić, izabrane sa Izborne liste „ALEKSANDAR VUČIĆ - Srbija ne sme da stane“ ostalo upražnjeno poslaničko mesto u Narodnoj skupštini, u skladu sa odredbom člana 131. Zakona o izboru narodnih poslanika.

 Kada narodnom poslaniku mandat prestane pre nego što se potvrde mandati za dve trećine narodnih poslanika iz narednog saziva, mandat se dodeljuje kandidatu sa izborne liste na način utvrđen u čl. 134. i 135. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Rešenje Republičke izborne komisije i Uverenje o izboru narodnog poslanika Aleksandre Tomić, izabrane sa Izborne liste „ALEKSANDAR VUČIĆ - Srbija ne sme da stane“ i utvrdio da su podaci o izboru narodnog poslanika istovetni sa podacima iz Rešenja Republičke izborne komisije, čime su se stekli uslovi za potvrđivanje mandata imenovanom narodnom poslaniku.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranom narodnom poslaniku Aleksandri Tomić.

 Za izvestioca Odbora na sednici Narodne skupštine određen je Milenko Jovanov, predsednik Odbora.

 \*\*\*

Sednica je završena u 11,30 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Milenko Jovanov